Факултет исламских наука Универзитета у Сарајеву,
Католички богословни факултет Универзитета у Сарајеву и
Православни богословски факултет „Свети Василије Острошки“ Универзитета у Источном Сарајеву расписују

**КОНКУРС ЗА УПИС НА МАСТЕР СТУДИЈЕ**

***„Међурелигијске студије и изградња мира“* у академској 2019/2020. години**

Мастер програм траје једну годину, а успјешним завршетком стиче се академски назив мастер међурелигијских студија и изградње мира -300 ECTS.

Укупан број ECTS бодова који студент мора остварити у току студија је 60. Предмети су једносеместрални.

Обавезе студената у погледу похађана наставе обухватају највише 30 часова предавања и вјежби седмично.

Интердисциплинарни карактер другог циклуса студија састоји се у томе што су заједничке мастер студије организоване из научних области теологије и изградње мира. Апликативни карактер мастер студија је загарантован на начин да се теолошка призма допуни увођењем академске области изградње мира у међурелигијском друштвеном контексту.

**Општи услови уписа на заједничке мастер студије „Међурелигијске студије и изградња мира“**

Право уписа на мастер студије имају кандидати са завршеним одговарајућим првим циклусом студија који се вреднује с најмање 240 ECTS студијских бодова, као и дипломирани кандидати који су завршили студије по предболоњским наставним плановима и програмима (4 године). Право уписа, такође имају студенти који су завршили петогодишње интегралне студије (I и II циклус) на Католичком богословном факултету од 300 ECTS бодова.

Факултети гарантују равноправност свих пријављених и врше рангирање и избор кандидата за упис на основу следећих критеријума:

* успјех у предходном образовању,
* врста завршеног образовања,
* успјех на пријемном или другим испитима,
* интервју,
* посебно знање, вјештине или способности.

Страни држављани уписују се на студије под једнаким условима као и држављани БиХ, али се, у складу с одлуком надлежног државног органа или високих образовних институција, од њих може тражити плаћање дијела или пуне цијене студија.

**Исходи учења**

Успјешним завршетком мастер програма *Међурелигијске студије и изградња* мира студенти ће стећи следеће способности:

* Знање и разумијевање православних, римокатоличких и исламских основних текстова, догми и социјалног учења, те њихове примјене у међурелигијском дијалогу и сарадњи и разумијевању природе мира у учењу хришћанства и ислама.
* Способност промишљања о властитим мотивима за изградњу мира и стечене навике разумних практичара.
* Увид у поједине видове теолошких учења те њихове миротворне димензије.
* Детаљно знање и разумијевање теоретских концепата који се односе на теорију и анализу сукоба, стратешку изградњу мира и способност да се на њих одговори.
* Способност дијалога, медијације и посредовања у рјешавању појединачних и групних сукоба.
* Способност лијечења траума и помирења.
* Способност повезивања знања стеченог из разних сличних области како би се успјешно ријешили сложени проблеми.
* Способност разумног залагања, коришћења религије и повјерења.

**Цијена студија и могућност стипендирања**

Цијена студија износи 3.200 KM.

За најуспјешније кандидате биће осигуране стипендије.

1. Одлука о додјели стипендије за програм засниваће се на следећим

критеријумима:

* Високи академски резултати који се доказују академским преписом и писмом препоруке професора (детаљи ће бити назначени у позиву за пријаву),
* Финансијска потреба, која се доказује достављеним финансијским информацијама (детаљи ће бити назначени у позиву за пријаву),
* Препознати допринос међурелигијском дијалогу и изградњи мира,
* Додатни критеријуми које одреди Заједничко вијеће (нпр. предходно стечени академски степен у одређеној области).

2.   Доступност

* Стипендије програма условљене су Фондом за стипендије и додјељиваће се студентима како би им олакшале мастер студије,
* За програм студија додјељиваће се стипендије од 90%, 75%, 50% i 25%,
* Сви кандидати ће обавити интервју са Комисијом за пријем студената..

**Организација студија**

Настава се по правилу организује у поподневним терминима послије 16:00 часова и викендом према могућностима факултета, а с циљем отварања мастер студија радном дијелу популације.

**Упис студената**

Планиран је упис 40 кандидата:

* 20 на редовне студије чије трошкове сносе студенти,
* 10 на ванредне студије и
* 10 страни држављани.

**Документи потребни за упис:**

* Захтјев за упис ( у молби навести на који се факултет уписује као матични факултет: Факултет исламских наука, Католички богословни факултет или Православни боогословски факултет „Свети Василије Острошки“ у Фочи),
* Диплома и додатак дипломи (за студенте који су завршили болоњске студије) о предходно завршеним студијама у Босни и Херцеговини односно призната диплома за кандидате који предходне студије нису завршили у Босни и Херцеговини (Напомена: студенти који су завршили први циклус студија у БиХ могу до издавања дипломе и додатка дипломи предати увјерење о завршеним студијама уколико се промоција и додјела диплома врши послије завршетка рока предвиђеног за достављање пријава за упис по овом конкурсу. Студенти који су претходно високошколско образовање стекли ван БиХ а чији су документи у процесу признавања могу предати потврду као доказ да је признавање у току),
* Oригинална диплома о завршеном првом циклусу студија,
* Извод из матичне књиге рођених,
* Увјерење о држављанству,
* Пријава о мјесту боравка (ЦИПС)
* Kопија личне карте.
* Двије фотографије (6цмx4цм).

Заједниче студије су организоване на принципу да кандидат бира факултет који је одговоран за вођење евиденције о студијама, завршне колегије, магистарски и мастер рад и оцијене. Сви студенти ће похађати исте колегије заједно.

Документи се предају лично или шаљу препорученом поштом на следећу адресу:

-Kaтолички богословни факултет у Сарајеву, Јосипа Стадлера 5, 71 000 Сарајево, с ознаком „За конкурс за мастер студије *Међурелигијске студије и изградња мира*“ (Кандидат у својој пријави треба навести који факултет бира као матични).

Захтјеви за упис могу се поднијети од **18. 06. 2019. до 27. 09. 2019. године** (Пријем докумената неће се вршити у вријеме трајања колективног годишњег одмора од 22. 07. до 23. 08. 2019. године).

O свим информацијама и поступку послије пријема документације упису кандидати ће бити обавијештени путем е-мејл поште.

Kaндидати који буду примљени, за упис у прву годину студија, уз већ предана документа, достављају још и:

* Уписни, семестрални лист и ШВ образац,
* Студентску књижицу - индекс
* Податке о здравственом стању-љекарско увјерење.

За све детаље у вези с уписом можете се обратити на е – мејл адресу:

* masterstudij.msim@gmail.com или телефон: 033/584-060; 584-061 (локал 382)